b'\n_START_ARTICLE_\nEdward Kenneth Smart\n_START_SECTION_\nEarly years\n_START_PARAGRAPH_\n18. julija 1910 je kot drugi poro\xc4\x8dnik vstopil v Korpus avstralskih in\xc5\xbeenircev (Corps of Australian Engineers); 1. decembra istega leta je bil povi\xc5\xa1an v poro\xc4\x8dnika Kraljeve avstralske garnizijske artilerije (Royal Australian Garrison Artillery; RAGA); leta 1914 je bil \xc4\x8dastnik pri Oblegovalni artilerijski brigadi (Siege Artillery Brigade; SAB)._NEWLINE_21. maja 1915 se je v sestavi SAB pridru\xc5\xbeil Avstralski imperialni sili (AIF); brigada je 25. avgusta istega leta prispela v Anglijo in 2. marca 1916 je Smart pri\xc5\xa1el v Francijo, kjer je sodeloval v bojih. Septembra 1916 se je odlikoval v bojih na Sommi, zakar je prejel voja\xc5\xa1ki kri\xc5\xbeec. 13. decembra istega leta je postal adjutant 36. te\xc5\xbeke artilerijske skupine (36th Heavy Artillery Group), pri \xc4\x8demer je bil povi\xc5\xa1an v stotnika. Naslednje leto (1917) je postal poveljnik 39. baterije 10. poljskoartilerijske brigade, ki je bila v sestavi 4. pehotne divizije. Novembra istega dne je postal brigadni major (v usposabljanju) v \xc5\xa1tabu artilerije 4. pehotne divizije; naslednji mesec je bil omenjen v poro\xc4\x8dilu. Aprila 1918 je bil preme\xc5\xa1\xc4\x8den v \xc5\xa1tab Avstralskega korpusa in junija istega leta je postal brevetni major ter postal poveljnik 110. havbi\xc4\x8dne baterije v sestavi 10. avstralske poljskoartilerijske brigade. V te\xc5\xbekih bojih je bil 27. septembra 1918 ranjen, zakar je bil predlagan za Distinguished Service Order in bil ponovno omenjen v poro\xc4\x8dilu._NEWLINE_Po koncu vojne je ostal v voja\xc5\xa1ki slu\xc5\xbebi; med 31. majem in 1. oktobrom 1919 je opravil te\xc4\x8daj na Artilerijskem kolid\xc5\xbeu, nato pa se je vrnil v Avstralijo. Med 16. februarjem in 10. septembrom 1920 je bil poveljnik 6. \xc4\x8dete RAGA v 3. voja\xc5\xa1kem okro\xc5\xbeju (Victoria). Nato je bil ponovno poslan v Anglijo, kjer se je udele\xc5\xbeil Topni\xc5\xa1kega \xc5\xa1tabnega te\xc4\x8daja (11. september 1920 - 23. januar 1922), bil dodeljen \xc5\xa0tabnemu korpusu (1. oktober 1920), bil povi\xc5\xa1an v brevetnega podpolkovnika (1. maj 1921), postal in\xc5\xa1truktor na Artilerijski \xc5\xa1oli za in\xc5\xa1truktorje (24. januar 1922 - 24. september 1923), bil dva mandata (za\xc4\x8dasni) glavni in\xc5\xa1truktor na isti \xc5\xa1oli (1. avgust - 10. december 1922 in 21. avgust - 30. september 1923), nato pa je bil preme\xc5\xa1\xc4\x8den k Artilerijskemu kolid\xc5\xbeu in \xc5\xa1olam artilerije v Angliji (9. oktober 1923 - 8. februar 1925). Po vrnitvi v Avstralijo je bil \xc5\xa1tabni \xc4\x8dastnik v razli\xc4\x8dnih enotah in poveljstvih do januarja 1936. _NEWLINE_16. januarja 1936 je postal voja\xc5\xa1ki povezovalni \xc4\x8dastnik v pisarni visokega komisarja Avstralije v Zdru\xc5\xbeenem kraljestvu, kjer je bil januarja 1937 povi\xc5\xa1an v brevetnega polkovnika; na tem polo\xc5\xbeaju je ostal vse do 25. avgusta 1939. _NEWLINE_Po vrnitvi v Avstralijo in izbruhu druge svetovne vojne je bil 13. oktobra istega leta povi\xc5\xa1an v generalmajorja in bil imenovan za generalnega oskrbovalnega generala (QuarterMaster General) na polo\xc5\xbeaju 3. voja\xc5\xa1kega \xc4\x8dlana voja\xc5\xa1kega odbora v General\xc5\xa1tabu Avstralske kopenske vojske. 24. oktobra 1940 je bil povi\xc5\xa1an v za\xc4\x8dasnega generalporo\xc4\x8dnika in bil imenovan za poveljnika Ju\xc5\xbenega poveljstva in 3. voja\xc5\xa1kega okro\xc5\xbeja. Aprila 1942 je bil imenovan v zamenjajo\xc4\x8dega generalporo\xc4\x8dnika in bil imenovan za avstralskega voja\xc5\xa1kega predstavnika v Washingtonu, D.C. (tj. za vodjo avstralske voja\xc5\xa1ke misije v ZDA). Avgusta istega leta je postal predstavnik Avstralske kopenske vojske v Londonu, vodja avstralske voja\xc5\xa1ke misije v Zdru\xc5\xbeenem kraljestvu in avstralski predstavnik v Imperialnem vojnem svetu. Na teh polo\xc5\xbeajih je ostal vse do svoje upokojitve iz voja\xc5\xa1ke slu\xc5\xbebe 2. julija 1946._NEWLINE_Nato je nadaljeval z diplomatsko kariero: v letih 1945\xe2\x88\x9249 je bil avstralski generalni konzul v San Franciscu in v letih 1946\xe2\x88\x9254 v New Yorku, nakar pa se je upokojil. Umrl je leta 1961.\n_START_SECTION_\nDru\xc5\xbeina\n_START_PARAGRAPH_\n12. junija 1915 se je poro\xc4\x8dil s Phyllis E. Robertson, h\xc4\x8derko podpolkovnika J. Robertsona. Imela sta dva otroka: sina in h\xc4\x8derko._NEWLINE_V svojem prostem \xc4\x8dasu se je Smart ukvarjal s hojo, vo\xc5\xbenjo in jadranjenm; tako je bil \xc4\x8dlan Navy, Army and Air Force Club iz Melbourns.'